**Reglugerð**

**um breytingu á reglugerð nr. 572/1995 um prófun á ökuritum.**

1. **gr.**

Hvar sem orðið „Löggildingarstofa“, í hvers konar beygingarfalli, kemur fyrir í reglugerðinni, kemur í viðeigandi beygingarfalli „Einkaleyfastofa“.

1. **gr.**

Hvar sem orðið „dómsmálaráðuneytið“, í hvers konar beygingarfalli, kemur fyrir í reglugerðinni, kemur í viðeigandi beygingarfalli „innanríkisráðuneytið“.

1. **gr.**

Hvar sem orðið „Vegagerðin“, í hvers konar beygingarfalli, kemur fyrir í reglugerðinni, kemur í viðeigandi beygingarfalli „Samgöngustofa“.

1. **gr.**

Fyrir aftan 2. mgr. 15. gr. koma nýjar 3. – 5. mgr. 15. gr, sem orðast svo:

Skoðun samkvæmt a-lið 3. tölul. í VI. kafla í viðauka 1, sbr 4. tölul. VI. kafla í viðauka 1B við reglugerð 3821/85, skal fara fram á tveggja ára fresti.

Sams konar skoðun skal einnig fara fram í þeim tilfellum sem mælt er fyrir um í 4. tl. VI. kafla í viðauka 1B við reglugerð 3821/85, s.s. þegar ökutæki með þegar prófaðan og innsiglaðan ökurita í samræmi við reglugerð 3821/85 öðlast skráningu á Íslandi, þegar skráningarnúmer ökutækis hefur breyst og þegar virku ummáli hjólbarða hefur verið breytt.

Inntak og framkvæmd skoðunar samkvæmt 3. og 4. mgr. ákvæðis þessa skal vera í fullu samræmi við fyrirmæli a-liðar 3. tölul. í VI. kafla í viðauka 1, sbr 4. tölul. VI. kafla í viðauka 1B við reglugerð 3821/85.

1. **gr.**

Reglugerð þessi, sem sett er með heimild í 1. mgr. 60. gr. og 67. gr. umferðarlaga nr. 50/1987, öðlast þegar gildi.

*Innanríkisráðuneytinu,*

**Hanna Birna Kristjánsdóttir.**

*Ragnhildur Hjaltadóttir.*

**Greinargerð**

Um 1. gr.

Sú breyting sem lögð er til með 1. gr. er til þess fallin að geta rétts aðila sem hefur faggildingu á sinni hendi. Í dag er það Einkaleyfastofa, en ekki Löggildingarstofa líkt og við setningu reglugerðar nr. 572/1995.

Um 2. gr.

Með 2. gr. er lögð til breyting sem er sama eðlis og 1. gr., í þessu tilfelli að vísað sé til rétts ráðuneytis í reglugerð nr. 572/1995, þ.e. innanríkisráðuneytisins.

Um 3. gr.

Tillaga 3. gr. á rætur að rekja til laga nr. 119/2012, sbr. lög 59/2013, en á grunni þeirra tók til starfa ný stofnun, Samgöngustofa, frá og með 1. júlí sl. Er í kjölfar þessa rétt að skipta *„Samgöngustofu“* inn fyrir *„Vegagerðina“* þar sem við á í reglugerðinni, enda hefur Samgöngustofa nú tekið við þeim hlutverkum sem um ræðir í reglugerðinni er áður voru á hendi Vegagerðarinnar.

Um 4. gr.

Tillaga 4. gr. er til komin vegna þeirrar staðreyndar að reglugerð nr. 572/1995 mælir í raun ekki fyrir um skoðanir þær sem fjallað er um í ákvæðinu. Þessar skoðanir skulu þó fara fram skv. reglugerð 3821/85 og er þar bæði mælt fyrir um hvenær og hvernig þær skuli framkvæma. Í ljósi þessa þykir rétt að leggja til þetta nýja ákvæði. Til nánari skýringa og fróðleiks vísast til umsagnar Samgöngustofu til ráðuneytisins, með bréfi dags. 7. janúar sl.